Երեւանում ստորագրված 24 փաստաթղթերից երեկվա դրությամբ ՀԱՊԿ պաշտոնական կայքէջում միայն երկուսն էին տեղադրվել: Երկրորդը հակահրթիռային պաշտպանության համակարգերի վերաբերյալ հայտարարությունն էր, որտեղ մտահոգություն է հայտնվում դրանց միակողմանի տեղակայման եւ ավելացման առթիվ: Ինչպես արդեն նշել էինք, սպասվում էր, որ երեւանյան գագաթնաժողովի ընթացքում ՀԱՊԿ անդամ պետությունները պետք է ձեռնոց նետեին Արեւմուտքին` ԱՄՆ-ին եւ ՆԱՏՕ-ին՝ նրանց (կամ նրանց ՀՀՊ համակարգերը) հայտարարելով որպես սպառնալիք իրենց անվտանգության համար: Նման բան, իհարկե, տեղի չունեցավ, եւ ՀՀՊ համակարգերի վերաբերյալ հայտարարությունն ընդունվեց հնարավոր ամենամեղմ տարբերակով: